

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-59

Ivanić-Grad, \_\_\_\_\_\_\_\_ 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prij****edlog Odluke o izmjenama i dopunama Odluke o ustrojstvu upravnih tijela Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **izmjenama i dopunama Odluke o ustrojstvu upravnih tijela**

**Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. točke 4., a u svezi sa člankom 53. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. stavka 1. alineje 9., a u svezi sa člankom 71. stavkom 3. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o izmjenama i dopunama Odluke o ustrojstvu upravnih tijela**

**Grada Ivanić-Grada**

Članak 1.

Gradsko vijeće Grada Ivanić-Grada je donijelo Odluku o ustrojstvu upravnih tijela Grada Ivanić-Grada (Službeni glasnik Grada Ivanić-Grada, broj 06/19), dalje u tekstu: Odluka.

Članak 2.

Članak 10. Odluke mijenja se i glasi:

„Članak 10.

Unutar Upravnog odjela za komunalno gospodarstvo, prostorno planiranje, gospodarstvo i poljoprivredu kao ustrojstvena jedinica ustrojava se:

1. Odsjek za komunalno gospodarstvo, komunalnu infrastrukturu i prostorno planiranje
2. Odsjek za komunalno redarstvo
3. Odsjek za gospodarstvo
4. Odsjek za poljoprivredu

Odsjek za komunalno gospodarstvo, komunalnu infrastrukturu i prostorno planiranje obavlja poslove vezane za izgradnju i održavanje komunalne infrastrukture, komunalnu naknadu, komunalni doprinos, male komunalne akcije unutar mjesnih odbora i prostorno planiranje.

Odsjek za komunalno redarstvo obavlja poslove vezane za komunalno redarstvo.

Odsjek za gospodarstvo obavlja poslove vezane za razvoj i poticanje gospodarstva i s njim povezanih djelatnosti te poslove koji se odnose na komunikaciju i suradnju s trgovačkim društvima kojima je osnivač i suosnivač Grad.

Odsjek za poljoprivredu obavlja poslove vezane za razvoj i poticanje poljoprivrede, poslove vezane za poljoprivredno zemljište u vlasništvu Grada i Republike Hrvatske, poslove poljoprivrednog redarstva te ostale poslove vezane za poljoprivredu.“.

Članak 3.

U članku 11. Odluke stavak 2. mijenja se i glasi:

„Unutar Upravnog odjela za financije i proračun kao ustrojstvena jedinica ustrojava se:

1. Odsjek za financije i proračun
2. Odsjek za javnu nabavu.“.

Iza stavka 3. dodaje se novi stavak 4. koji glasi:

„Odsjek za javnu nabavu obavlja poslove vezane za javnu nabavu.“.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama i dopunama Odluke o ustrojstvu upravnih tijela Grada Ivanić-Grada |
| **PRAVNI TEMELJ:** | Na temelju članka 35. točke 4., a u svezi sa člankom 53. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. stavka 1. alineje 9., a u svezi sa člankom 71. stavkom 3. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. točke 4., a u svezi sa člankom 53. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. stavka 1. alineje 9., a u svezi sa člankom 71. stavkom 3. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 35. točke 4. Zakona o lokalnoj i područnoj (regionalnoj) samoupravi propisano je kako predstavničko tijelo jedinice lokalne odnosno područne (regionalne) samouprave uređuje ustrojstvo i djelokrug upravnih tijela jedinice lokalne odnosno područne (regionalne) samouprave.

Odredbom članka 53. Zakona o lokalnoj i područnoj (regionalnoj) samoupravi propisano je kako se za obavljanje poslova iz samoupravnog djelokruga jedinica lokalne i područne (regionalne) samouprave kao i povjerenih poslova državne uprave ustrojavaju upravni odjeli i službe (upravna tijela). Ustrojstvo upravnih tijela jedinica lokalne odnosno područne (regionalne) samouprave uređuje se općim aktom jedinice lokalne odnosno područne (regionalne) samouprave u skladu sa statutom i zakonom.

Odredbom članka 35. stavka 1. alineje 9. Statuta Grada Ivanić-Grada propisano je kako Gradsko vijeće donosi odluku o ustrojstvu i djelokrugu upravnih odjela i službi Grada Ivanić-Grada, a odredbom članka 71. stavka 3. Statuta Grada Ivanić-Grada propisano je kako se ustrojstvo i djelokrug upravnih tijela Grada Ivanić-Grada uređuje posebnom odlukom Gradskog vijeća.

Gradsko vijeće Grada Ivanić-Grada na svojoj 21. sjednici održanoj dana 10. srpnja 2019. godine je donijelo Odluku o ustrojstvu upravnih tijela Grada Ivanić-Grada (Službeni glasnik Grada Ivanić-Grada, broj 06/19) kojom se za obavljanje poslova iz samoupravnog djelokruga Grada Ivanić-Grada kao i povjerenih poslova državne uprave ustrojavaju sljedeći upravni odjeli:

1. Upravni odjel za lokalnu samoupravu, pravne poslove i društvene djelatnosti
2. Upravni odjel za komunalno gospodarstvo, prostorno planiranje, gospodarstvo i poljoprivredu
3. Upravni odjel za financije i proračun.

Unutar Upravnog odjela za lokalnu samoupravu, pravne poslove i društvene djelatnosti ustrojeni su Odsjek za poslove gradskog vijeća i gradonačelnika, Odsjek za društvene djelatnosti i Odsjek za upravljanje imovinom Grada, kao unutarnje ustrojstvene jedinice odjela za obavljanje povezane skupine poslova.

Unutar Upravnog odjela za komunalno gospodarstvo, prostorno planiranje, gospodarstvo i poljoprivredu ustrojeni su Odsjek za komunalno gospodarstvo, komunalnu infrastrukturu i prostorno planiranje, Odsjek za gospodarstvo i Odsjek za poljoprivredu, kao unutarnje ustrojstvene jedinice odjela za obavljanje povezane skupine poslova.

Unutar Upravnog odjela za financije i proračun ustrojen je Odsjek za financije i proračun kao unutarnja ustrojstvena jedinica odjela za obavljanje povezane skupine poslova.

Odlukom o izmjenama i dopunama Odluke o ustrojstvu upravnih tijela Grada Ivanić-Grada predlaže se ustrojavanje Odsjeka za komunalno redarstvo unutar Upravnog odjela za komunalno gospodarstvo, prostorno planiranje, gospodarstvo i poljoprivredu te Odsjeka za javnu nabavu unutar Upravnog odjela za financije i proračun, radi specifičnosti poslova komunalnog redarstva i javne nabave koji nedvojbeno predstavljaju povezanu skupinu poslova.

Slijedom navedenog, Gradskom vijeću Grada Ivanić-Grada predlaže se usvajanje ove Odluke.